Diari Oficial de la Generalitat Valenciana


Sumari del DOGV 3883, del 22-11-2000 (2000/9216)

ORDRE de 9 de novembre de 2000, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments d'Atzeneta d'Albaida i Carrícola.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3883

Data del DOGV
:   22-11-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/9216


Data del document
:   09-11-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Carrícola
    * Atzeneta d'Albaida
    * administració local
    * professió administrativa
    * associació d'entitats locals

ORDRE de 9 de novembre de 2000, de la Conselleria de Justícia i Administracions Públiques, per la qual s'aprova la dissolució de l'agrupació constituïda pels ajuntaments d'Atzeneta d'Albaida i Carrícola. [2000/X9216]
  
L'Ajuntament d'Atzeneta d'Albaida, en sessió plenària de 29 de març de 2000, va acordar, per majoria absoluta, iniciar la dissolució de l'agrupació, atenent el considerable augment del volum de serveis que presten ambdós ajuntaments
  
Així mateix, acordà proposar la classificació del lloc de treball de secretària de l'Ajuntament d'Atzeneta d'Albaida en classe tercera i la seua adscripció a l'actual titular, senyora Mª Isabel Amat Ibáñez.
  
Per la seua part l'Ajuntament de Carrícola, en sessió de 17 d'abril de 2000, va acordar per majoria absoluta no aprovar la dissolució de l'agrupació.
  
Segons certifica el secretari, l'expedient de dissolució de l'agrupació ha sigut sotmès a informació pública per termini d'un mes, així com durant 15 dies als interessats, sense que durant dits terminis s'hi haja presentat reclamació ni cap al·legació.
  
Sol·licitat el preceptiu informe a la Diputació Provincial de València, aquest ha sigut emés en sentit favorable a la dissolució de l'agrupació, mitjançant acord adoptat en sessió de data 19 de setembre de 2000.
  
D'acord amb les dades de població i pressupost que consten en aquest centre directiu, procedeix classificar els llocs de Secretaria, com a classe tercera, a l'empara d'allò que s'ha disposat en l'article 2 c) del Reial Decret 1.732/1994, de 29 d'abril, sobre provisió de llocs de treball reservats a funcionaris d'Administració local, amb habilitació de caràcter nacional.
  
En la seua virtut i en ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el Reglament Regulador de les Competències de la Generalitat Valenciana, relatives als funcionaris d'Administració local, amb habilitació de caràcter nacional,
  
ORDENE
  
Primer
  
Aprovar la dissolució de l'agrupació constituïda pels ajuntaments d'Atzeneta d'Albaida-Carrícola, per al sosteniment en comú del lloc de Secretaria.
  
Segon
  
Crear i classificar el lloc de treball de secretària de l'Ajuntament d'Atzeneta d'Albaida, en classe tercera, i adscriure en aquest la senyora Isabel Amat Ibáñez.
  
Tercer
  
Crear i classificar el lloc de treball de Secretaria de l'Ajuntament de Carrícola en classe tercera, estant reservada la provisió d'aquest lloc a funcionaris d'Administració local, amb habilitació de caràcter nacional, de la subescala de Secretaria-Intervenció.
  
Contra aquesta ordre, que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte en el termini d'un mes, comptador des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València en el termini de dos mesos, comptador des de l'endemà de la seua publicació. Tot això de conformitat amb allò establit en els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 9 de novembre de 2000
  
El conseller de Justícia i Administracions Públiques,